**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΑΔΑ:ΩΓΣΥ469Β7Δ-ΧΧΝ**

**ΠΡΥΤΑΝΕΙΑ**



Ερυθρού Σταυρού 28 & Καρυωτάκη

22100 Τρίπολη

Τηλ.: 2710-372113-372120

Πληρ. : Γ.Κομποχόλη

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΎΜΦΩΝΑ ΜΕ ΤΟ Π.Δ. 407/80 ΣΤΟ ΤΜΗΜΑ ΚΟΙΝΩΝΙΚΗΣ ΚΑΙ ΕΚΠΑΙΔΕΥΤΙΚΗΣ ΠΟΛΙΤΙΚΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΤΟ ΑΚΑΔΗΜΑΪΚΟ ΕΤΟΣ 2019-2020**

**Το Πανεπιστήμιο Πελοποννήσου** σύμφωνα με την υπ’ αριθ. 1/26-07-2019 Απόφαση της Συγκλήτου (Συνεδρίαση 155η), την απόφαση της **52ης/22-08-2019 Συνεδρίασης της Κοσμητείας της Σχολής Κοινωνικών και Πολιτικών Επιστημών και** την **από 27-08-2019 απόφαση της 163ης Συνεδρίασης της Συνέλευσης του Τμήματος** **Κοινωνικής και Εκπαιδευτικής Πολιτικής** της **Σχολής Κοινωνικών και Πολιτικών Επιστημών** του Πανεπιστημίου Πελοποννήσου και λαμβάνοντας υπόψη τις διατάξεις του Π.∆. 407/1980, άρθρο 5, του Ν.1566/1985, άρθρο 79, παρ. 6, περ. ιδ΄, του Ν.4009/2011, άρθρο 80, παρ. 6 και του Ν. 4386, άρθρο 28, παρ.3 και 4, **προκηρύσσει την πλήρωση θέσεων διδακτικού και εκπαιδευτικού προσωπικού με σχέση εργασίας ιδιωτικού δικαίου ορισμένου χρόνου,** προκειμένου να καλύψει εκπαιδευτικές ανάγκες του Τμήματος Κοινωνικής και Εκπαιδευτικής Πολιτικής της Σχολής Κοινωνικών και Πολιτικών Επιστημών του Πανεπιστημίου Πελοποννήσου, που εδρεύει στην Κόρινθο, για το ακαδημαϊκό έτος 2019-2020 και για την διδασκαλία των κάτωθι γνωστικών αντικειμένων:

|  |  |
| --- | --- |
|  | **ΓΝΩΣΤΙΚΑ ΑΝΤΙΚΕΙΜΕΝΑ** |
|  | ΚΟΙΝΩΝΙΚΗ ΠΟΛΙΤΙΚΗ ΚΑΙ ΤΟΠΙΚΗ ΑΥΤΟΔΙΟΙΚΗΣΗ |
|  | ΠΑΡΟΥΣΙΑΣΗ ΚΑΙ ΑΝΑΛΥΣΗ ΦΟΡΕΩΝ ΚΟΙΝΩΝΙΚΗΣ ΚΑΙ ΕΚΠΑΙΔΕΥΤΙΚΗΣ ΠΟΛΙΤΙΚΗΣ |

Η πρόσληψη των υποψηφίων που θα επιλεγούν θα γίνει σύμφωνα με την υπ’αριθμ.Φ.11/109908/Ζ2-05.07.2019 απόφαση του Υπουργείου Παιδείας, Έρευνας και Θρησκευμάτων, με την οποία κατανέμονται στο Πανεπιστήμιο Πελοποννήσου οι σχετικές πιστώσεις για την πρόσληψη διδακτικού και εκπαιδευτικού προσωπικού με σχέση εργασίας Ιδιωτικού Δικαίου Ορισμένου Χρόνου για το ακαδημαϊκό έτος 2019-2020.

Οι επιλεγέντες θα προσληφθούν στην βαθμίδα του Λέκτορα ή του Επίκουρου Καθηγητή, ανάλογα με τις διαθέσιμες πιστώσεις.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν  τα παρακάτω δικαιολογητικά:

1)Τυποποιημένη αίτηση (το έντυπο είναι διαθέσιμο στην ιστοσελίδα του

Πανεπιστημίου: [www.uop.gr](http://www.uop.gr) /Ανακοινώσεις/Θέσεις Εργασίας).

2)Βιογραφικό σημείωμα (σε ηλεκτρονική και έντυπη μορφή).

3)Αντίγραφα ερευνητικών εργασιών (σε ηλεκτρονική μορφή).

4)Αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται).

5)Αναλυτικό υπόμνημα για το επιστημονικό έργο (σε ηλεκτρονική μορφή).

Οι αιτήσεις και τα απαιτούμενα δικαιολογητικά θα αποστέλλονται από τις **02/10/2019** έως και τις **07/10/2019** στη Γραμματεία του Τμήματος **Κοινωνικής και Εκπαιδευτικής Πολιτικής** (Δαμασκηνού και Κολοκοτρώνη, ΤΚ 20100, Κόρινθος). Αρμόδια υπάλληλος: κα Δούκα Ιωάννα (τηλ.27410-74991-3, 10.00 π.μ -13.00 μ.μ.).

**Τρίπολη 30 Σεπτεμβρίου 2019**

**Ο Πρύτανης**

**του Πανεπιστημίου Πελοποννήσου**

**Καθηγητής Αθανάσιος Κ. Κατσής**